pythainlp/thai-wiki-dataset-v4 huggingface dataset:
เจี่ยง จิงกั๋ว

เจี่ยง จิงกั๋ว (27 เมษายน ค.ศ. 1910 – 13 มกราคม ค.ศ. 1988) เป็นนักการเมืองแห่งสาธารณรัฐจีน เป็นลูกชายคนโตและลูกชายเพียงคนเดียวของเจียง ไคเชก อดีตประธานาธิบดี เขาดำรงตำแหน่งหลายตำแหน่งในรัฐบาลสาธารณรัฐจีน เขาทำหน้าที่เป็นนายกรัฐมนตรีสาธารณรัฐจีน ในช่วงระหว่างปี ค.ศ. 1972 และ 1978 และเป็นประธานาธิบดีสาธารณรัฐจีน ตั้งแต่ปี ค.ศ. 1978 จนกระทั่งเขาถึงแก่อสัญกรรมในปี ค.ศ. 1988
เจี่ยง จิงกั๋วในวัยรุ่นได้ถูกส่งไปเรียนหนังสือในสหภาพโซเวียตในช่วงแนวร่วมที่หนึ่ง(First United Fron) ในปี ค.ศ. 1925 เมื่อพรรคชาตินิยมจีนของพ่อของเขาและพรรคคอมมิวนิสต์จีนได้เป็นพันธมิตรกัน เขาเข้าศึกษาในมหาวิทยาลัยที่นั่น แต่พรรคชาตินิยมจีนได้ทำการหักหลังคอมมิวนิสต์จีนด้วยการปราบปรามอย่างรุนแรง สตาลินได้ส่งเขาไปใช้แรงงานในโรงงานเหล็กกล้าในเทือกเขายูรัล ที่นั่น, เจียงได้พบและแต่งงานกับ Faina Vakhreva เมื่อสงครามระหว่างจีนและญี่ปุ่นกำลังใกล้เข้ามาในปี ค.ศ. 1937 สตาลินได้ส่งทั้งสองสามีภรรยากลับไปยังประเทศจีน ในช่วงสงคราม พ่อของเจี่ยง จิงกั๋วก็ค่อย ๆ เชื่อใจเขาและมอบงานให้เขาที่มีความรับผิดชอบเพิ่มมากขึ้นรวมไปถึงงานด้านการบริหารปกครอง ภายหลังจากญี่ปุ่นยอมจำนน เจี่ยง จิงกั๋วได้รับมอบหมายให้ไปจัดการการทุจริตคอรัปชั่นในเซี่ยงไฮ้ ซึ่งเขาโจมตีอย่างมีประสิทธิภาพและไร้ความปราณี ชัยชนะของพรรคคอมมิวนิสต์จีนในปี ค.ศ. 1949 ได้ขับไล่เจียงและรัฐบาลของเขาไปยังเกาะไต้หวัน เจี่ยง จิงกั๋วได้รับหน้าที่เป็นผู้ควบคุมตำรวจลับ ตำแหน่งนี้เขาได้สงวนไว้จนกระทั่งปี ค.ศ. 1965 และเขาได้ใช้ในการจับกุมโดยตามอำเภอใจและทำการทรมานเพื่อให้แน่ใจว่ามีการควบคุมได้อย่างเข้มงวด เขาได้ดำรงตำแหน่งเป็นรัฐมนตรีว่าการกระทรวงกลาโหม (ค.ศ. 1965–1969), รองนายกรัฐมนตรี (ค.ศ. 1969–1972) และนายกรัฐมนตรี (ค.ศ. 1972–1978) ภายหลังจากพ่อของเขาเสียชีวิตในปี ค.ศ. 1975 เขาได้ขึ้นเป็นผู้นำแห่งพรรคชาตินิยมในฐานะประธาน และรับเลือกตั้งเป็นประธานาธิบดีในปี ค.ศ. 1978 และอีกสมัยในปี ค.ศ. 1984
ภายใต้การปกครองของเขาในรัฐบาลสาธารณรัฐจีน ในขณะที่เผด็จการกลายเป็นสิ่งที่เปิดกว้างมากขึ้นและอดทนต่อความขัดแย้งทางการเมือง เจียงได้ประจบผู้มีสิทธิเลือกตั้งชาวไต้หวันและลดความนิยมของผู้ที่มาจากแผ่นดินใหญ่ในช่วงหลังสงคราม ในช่วงสุดท้ายของชีวิตของเขา เจียงได้ผ่อนปรนให้รัฐบาลทำการควบคุมสื่อและการพูด และอนุญาตให้ชาวฮั่นไต้หวันเข้ามามีอำนาจ รวมทั้งผู้สืบทอดต่อจากเขาอย่างนาย หลี่ เติงฮุย
ลูนีย์ทูนส์การ์ตูนส์

<ns>0</ns>
 <revision>
 <parentid>11338115</parentid>
 <timestamp>2024-11-21T19:55:40Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11964207</origin>
 <model>wikitext</model>
 <format>text/x-wiki</format>
ลูนีย์ทูนส์การ์ตูนส์  เป็นซีรีส์ของสหรัฐอเมริกาทางโทรทัศน์บนเว็บ ที่พัฒนาโดย ปีเตอร์ บราว์การ์ดต์ ซึ่งผลิตโดย วอร์เนอร์บราเธอส์แอนิเมชั่น ตามตัวละครจาก ลูนี่ตูนส์กับเมอร์รี่เมโลดี้ส์ และเปิดตัวใน เอชบีโอแม็กซ์ ในวันที่ 27 พฤษภาคม ค.ศ. 2020
หลี่ฉือจื่อ

หลี่ซื่อจือ (694-747) หรือ หลี่ชาง (李昌) มีบรรดาศักดิ์ว่า ชิงเหอกง (清和公) เป็นขุนนางในสมัย ราชวงศ์ถัง และเป็นอัครมหาเสนาบดีระหว่างรัชสมัยของ จักรพรรดิถังเสฺวียนจง เขาเป็นที่รู้จักในฐานะหนึ่งใน แปดอมตะไหสุรา เนื่องจากมีทักษะในการดื่มสุราโดยไม่เกิดอาการเมา
ปูมหลัง.
หลี่ฉือจื่เกิดเมื่อ ค.ศ. 694 ในรัชสมัยของ จักรพรรดินีบูเช็กเทียน แห่ง ราชวงศ์โจว เป็นพระนัดดาของ หลี่ เฉิงเฉียน (李承乾) พระราชโอรสองค์ใหญ่และอดีตรัชทายาทในจักรพรรดิองค์ที่ 2 แห่งราชวงศ์ถัง จักรพรรดิถังไท่จง องค์ชายหลี่ เฉิงเฉียน ถูกปลดจากตำแหน่งรัชทายาทใน ค.ศ. 643 แต่ได้รับการอภัยโทษและสายราชสกุลขององค์ชายหลี่ เฉิงเฉียน ได้ถูกข้ามไปจากสิทธิ์ในการสืบราชบัลลังก์ ซึ่งในที่สุดก็ได้ตกไปอยู่ที่พระอนุชาของพระองค์ หลี่จื้อ (จักรพรรดิเกาจง) บิดาของหลี่ฉือจื่อ หลี่เซี่ยง (李象) รับราชการเป็นเลขานุการเจ้าเมืองระหว่างรัชสมัยของจักรพรรดินีของจักรพรรดิเกาจง บูเช็กเทียน แต่ถูกพระนางปลดออกจากตำแหน่ง ตัวหลี่ซื่อจือเองเริ่มต้นรับราชการเป็นราชองครักษ์ระหว่างรัชสมัยที่ 2 ของจักรพรรดิถังจงจง พระราชโอรสของจักรพรรดิเกาจง
ระหว่างรัชสมัยของจักรพรรดิเสฺวียนจง.
ในช่วงกลางของศักราชไคยฺเหวียน (712-741) ของจักรพรรดิถังเสฺวียนจง พระราชนัดดาของจักรพรรดิถังจงจง หลี่ซื่อจือกลายเป็นนายอำเภอของอำเภอทงโจว (通州 ปักกิ่ง ในทุกวันนี้)
ฟูลสเปกตรัมวอร์ริเออร์

ฟูลสเปกตรัมวอร์ริเออร์  เป็นวิดีโอเกมแนววางแผนกลยุทธ์เรียลไทม์ พัฒนาโดยแพนเดมิกสตูดิโอส์ และจัดจำหน่ายโดยทีเอชคิว สำหรับไมโครซอฟท์ วินโดวส์, เพลย์สเตชัน 2 และ เอกซ์บอกซ์ ต่อมาได้มีการวางจำหน่ายภาคต่อของเกมนี้ชื่อ ""
อุทยานแห่งชาติภูผาเทิบ

อุทยานแห่งชาติภูผาเทิบ หรือ อุทยานแห่งชาติมุกดาหาร เป็นอุทยานแห่งชาติที่ตั้งอยู่ในจังหวัดมุกดาหาร ประเทศไทย เป็นหนึ่งในอุทยานที่มีขนาดพื้นที่เล็กที่สุดในประเทศไทย โดยอุทยานแห่งนี้เป็นที่ตั้งของหินรูปทรงประหลาดและถ้ำที่มีจิตรกรรมวาดด้วยมือ
ภูมิศาสตร์.
อุทยานแห่งชาติภูผาเทิบตั้งอยู่ในอำเภอเมืองมุกดาหารและอำเภอดอนตาล อยู่ห่างจากเทศบาลเมืองมุกดาหารไปทางทิศใต้ประมาณ อุทยานมีพื้นที่ จุดที่สูงสุดที่สุดคือภูจงศรี มีความสูง 
ประวัติ.
อุทยานแห่งชาติภูผาเทิบเป็นที่ตั้งของถ้ำที่มีจิตรกรรมวาดด้วยมือ คาดว่ามีอายุราว 3,000–5,000 ปี ชื่อของถ้ำมีชื่อว่า "ถ้ำฝ่ามือแดง" สื่อถึงสีที่ใช้วาดรูปบนผนังถ้ำมีสีแดง
จุดท่องเที่ยว.
น้ำตกภายในเขตอุทยานอย่างน้ำตกภูถ้ำพระมีน้ำไหลเป็นบางฤดูกาล เหนือขึ้นไปจากน้ำตกแห่งนี้ มีพระพุทธรูปขนาดสามฟุต พร้อมด้วยพระพุทธรูปไม้ขนาดเล็กและหุ่นรูปสัตว์จำนวนมาก
อุทยานแห่งชาติภูผาเทิบเป็นที่ตั้งของหินรูปทรงประหลาด โดยรูปร่างคล้ายกับเห็ด ศาลา หรือหงส์ เป็นต้น จุดชมทิวทัศน์ของที่นี่สามารถมองเห็นตัวเมืองมุกดาหาร แม่น้ำโขง และประเทศลาว
ความหลากหลายทางชีวภาพ.
ป่าไม้ส่วนใหญ่ในเขตอุทยานเป็นป่าไม้ผลัดใบ พืชที่พบในเขตอุทยานได้แก่ ตะเคียน ตะโก มะค่าโมง ยาง ทิว จำปา สาละ และรัง สัตว์ที่พบในเขตอุทยานได้แก่กวางและหมูป่า นกที่พบมีหลายชนิด ได้แก่ ไก่ป่า ไก่ฟ้า และนกยูงเขียว
ใน ค.ศ. 2005 ได้มีการค้นพบกบสายพันธุ์ใหม่ที่มีชื่ออนุกรมวิธาน "" ในเขตอุทยาน
อุทยานแห่งชาติเขาแหลม

อุทยานแห่งชาติเขาแหลม เป็นอุทยานแห่งชาติที่ตั้งอยู่ทางตอนเหนือของเทือกเขาตะนาวศรีในจังหวัดกาญจนบุรีของประเทศไทย มีพื้นที่ประมาณ 1,500 ตารางกิโลเมตร
อุทยานมีพื้นที่ล้อมรอบอ่างเก็บน้ำเขาแหลมซึ่งอยู่ห่างจากกรุงเทพมหานครไปทางทิศตะวันตกเฉียงเหนือประมาณ 340 กิโลเมตร และพื้นที่บางส่วนได้ถูกทางหลวงแผ่นดินหมายเลข 323 ตัดผ่าน นอกจากนี้อุทยานยังอยู่ใกล้กับเขตรักษาพันธุ์สัตว์ป่าทุ่งใหญ่นเรศวรซึ่งอยู่ทางทิศตะวันออกเฉียงเหนือของอุทยาน ป่าไม้ในเขตอุทยานเป็นแบบผสมเพราะมีทั้งไม้ผลัดใบและไม่ผลัดใบ สัตว์ใหญ่ที่พบได้แก่ เสือ ช้าง กวาง เก้ง และหมูป่า
อุทยานแห่งชาติเขาแหลมเป็นสถานที่ถ่ายทำรายการ "เซอร์ไวเวอร์" ของนิวซีแลนด์ในฤดูกาลที่สอง ในชื่อภาค "เซอร์ไวเวอร์นิวซีแลนด์: ไทยแลนด์"
ลิสเบิร์น

ลิสเบิร์น  เป็นนครแห่งหนึ่งในไอร์แลนด์เหนือ ตั้งอยู่ริมแม่น้ำแลกัน ซึ่งเป็นเส้นแบ่งพรมแดนระหว่างเทศมณฑลแอนทริมกับเทศมณฑลดาวน์ ลิสเบิร์นอยู่ห่างจากเบลฟาสต์ไปทางทิศตะวันตกเฉียงใต้ประมาณ 8 ไมล์ โดยลิสเบิร์นถือเป็นส่วนหนึ่งของเขตมหานครเบลฟาสต์ จากการสำมะโนครัวในปี 2011 พบว่าลิสเบิร์นมีประชากร 45,370 คน
ลิสเบิร์นได้รับการจัดตั้งให้เป็นนครใน ค.ศ. 2002 เนื่องในโอกาสฉลองสิริราชสมบัติครบ 50 ปีของสมเด็จพระราชินีนาถเอลิซาเบธที่ 2 ปัจจุบันลิสเบิร์นเป็นนครที่มีขนาดใหญ่เป็นอันดับที่สามของไอร์แลนด์เหนือ นอกจากนี้ ยังเป็นเมืองในภูมิภาคระเบียงเศรษฐกิจดับลิน–เบลฟาสต์ซึ่งมีประชากรรวมโดยประมาณ 3 ล้านคน
พัก ซู-บิน

ซูบิน (ชื่อจริง: พัก ซู-บิน, , , จีน: 朴秀斌) เป็นหนึ่งในสมาชิกของวงคอสมิกเกิลส์ วงไอดอลสัญชาตเกาหลีใต้และจีน ในเครือของบริษัทสตาร์ชิปเอนเตอร์เทนเมนต์และบริษัทเยฮวาจากประเทศจีน มีสมาชิกในวงทั้งหมด 13 คน
ประวัติ.
ชีวิตช่วงแรก.
ซูบินเกิดเมื่อวันที่ 14 กรกฏาคม พ.ศ. 2539 ที่เขตซอโซ กรุงโซล ประเทศเกาหลีใต้ มีหมู่เลือด AB ซูบินมีน้องชายหนึ่งคน ชื่อว่า พัคฮยอนบิน ซูบินเริ่มเข้ามาเป็นเด็กฝึกของค่ายสตาร์ชิปตั้งแต่ตอนกำลังศึกษาอยู่ชั้นประถม 6 และได้เดบิวต์เมื่อปี พ.ศ. 2559 ซึ่งรวมเวลาการเป็นเด็กฝึกทั้งหมด 8 ปี
ช่วงก่อนเดบิวต์.
วันที่ 4 พฤศจิกายน พ.ศ. 2558 จนถึง 11 มกราคม พ.ศ. 2559 พัคซูบินได้ร่วมแสดงเป็นนักแสดงสมทบในเว็บดราม่าเรื่อง High-End Crush (고품격 짝사랑에) ออกอาหาศทางสถานีช่อง MBN (Soobin CUT)
ซูบินเป็นเด็กฝึกหรือเทรนนี่มาเป็นระยะเวลารวมกันทั้งสิ้น 8 ปี ตั้งแต่ปี 2008 หรือสมัยที่เธอยังเรียนอยู่ชั้นประถมศึกษา 6 ดังนั้นซูบินจึงเป็นหนึ่งในสมาชิกของคอสมิกเกิลส์ที่มีระยะเวลาการเป็นเด็กฝึกยาวนาน และในรายการ King of Masked Singer เธอยังได้เล่าถึงช่วงเวลาที่เธอได้เป็นเด็กฝึกว่า ไม่เคยมีแม้แต่ครั้งเดียวในตอนนั้นที่เธอคิดจะถอดใจจากการเป็นนักร้อง แต่เมื่อได้เดบิวต์มาแล้วเธอก็พบว่ามันเหนื่อยเหลือเกินจนคิดจะถอดใจ แต่ก็ฉุกคิดได้เมื่อคิดว่าหากนี้ต้องเป็นโชว์สุดท้ายที่เธอได้แสดง เธอคงจะเสียใจไปตลอด และจากนั้นเธอก็ไม่เคยคิดจะถอดใจอีกเลย
การเปิดตัวฐานะสมาชิกคอสมิกเกิลส์.
ซูบินเดบิวต์ในวันที่ 25 กุมภาพันธ์ พ.ศ. 2559 ร่วมกับกลุ่มของเธอ พร้อมปล่อยเดบิวต์มินิอัลบั้ม '"วูดยูไลค?"' ที่มีไตเติลแทรคส์คือเพลง '"โมโมโม"' และ "'แคทชมี"' 
ในเดือนสิงหาคม พ.ศ. 2559 ซูบินและสมาชิกคอสมิกเกิลส์ เอ็กซี, ซอลอา, ซองโซ, อึนซอ, ยอรึม และดายอง ร่วมกับ มอนสตาเอ็กซ์ เพื่อจัดตั้งกลุ่ม 'วาย-ทีน (Y-teen)' ซึ่งเป็นกลุ่มที่จะโปรโมตเกี่ยวกับเครือข่ายการใช้งานของ KT
ปัจจุบันซูบินยังคงมีผลงานร่วมกับคอสมิกเกิลส์ และเริ่มมีผลงานด้านรายการทีวีมากขึ้น โดยในเดือนธันวาคม ปี พ.ศ. 2562 ซูบินได้เข้าแข่งขันรายการ King of Masked Singer ภายใต้หน้ากากลูกเต๋า และชนะเข้าถึงรอบที่สองก่อนจะแพ้ให้กับหน้ากากเกาลัดคั่ว
ลีกไอร์แลนด์

ลีกของไอร์แลนด์  เป็นหนึ่งในสองหน่วยงาน (ร่วมกับสมาคมฟุตบอลไอร์แลนด์) ที่ทำหน้าที่ดูแลฟุตบอลในประเทศไอร์แลนด์ เดิมลีกของไอร์แลนด์เคยเป็นชื่อที่ใช้แทนการแข่งขันลีกเพียงระดับเดียว แต่ในปัจจุบันลีกของไอร์แลนด์ได้ครอบคลุมลีกหลายระดับ ได้แก่ พรีเมียร์ดิวิชัน, เฟิสต์ดิวิชัน, ยู-19 ดิวิชัน, ยู-17 ดิวิชัน, ยู-15 ดิวิชัน และยู-13 ดิวิชัน โดยปกติแล้ว ลีกของไอร์แลนด์ทำงานใกล้ชิดกันกับสมาคมฟุตบอลไอร์แลนด์ ลีกทุกระดับในปัจจุบันอยู่ภายใต้การสนับสนุนของแอร์ทริกซิตี ทำให้มีชื่อตามผู้สนับสนุนว่า เอสเอสอี แอร์ทริกซิตี ลีก
ใน ค.ศ. 2007 ลีกของไอร์แลนด์กลายเป็นลีกแรก ๆ ของยุโรปที่นำกฎแค็ปเงินเดือน  มาใช้
นัยนา เกิดวิชัย

ศาสตราจารย์ พลตำรวจโทหญิง ดร. นัยนา เกิดวิชัย #เปลี่ยนทาง (1 มกราคม พ.ศ. 2500 - 6 ตุลาคม พ.ศ. 2562) เป็นอดีตคณบดีคณะตำรวจศาสตร์ โรงเรียนนายร้อยตำรวจ และอดีตศาสตราจารย์ประจำคณะสังคมศาสตร์ มหาวิทยาลัยมหาจุฬาลงกรณราชวิทยาลัย
ประวัติ.
ศาสตราจารย์ พลตำรวจโทหญิง ดร.นัยนา เกิดวิชัย เกิดเมื่อวันอังคารที่ 1 มกราคม พ.ศ. 2500 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
ชีวิตครอบครัว.
ศาสตราจารย์ พลตำรวจโทหญิง ดร.นัยนา เกิดวิชัย สมรสกับ พันตำรวจเอก นรภัทร สุบรรณ ณ อยุธยา อดีตรองผู้บังคับการตำรวจภูธรจังหวัดอุบลราชธานี ต่อมาได้แยกทางกัน โดยมีบุตรสาวเพียงคนเดียวคือ 
และได้รับบุตรบุญธรรมอีก 1 คน คือ
ถึงแก่อนิจกรรม.
ศาสตราจารย์ พลตำรวจโทหญิง ดร.นัยนา เกิดวิชัย ถึงแก่อนิจกรรมด้วยโรคมะเร็งลำไส้ ณ โรงพยาบาลศิริราช เขตบางกอกน้อย กรุงเทพมหานคร เมื่อวันอาทิตย์ที่ 6 ตุลาคม พ.ศ. 2562 เวลา 04.20 น. พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และมีพระพิธีธรรมสวดพระอภิธรรมเวลากลางคืน กำหนด 3 คืน ต่อมาทรงพระกรุณาโปรดเกล้าฯ พระราชทานผ้าไตร 5 ไตรทอดถวายพระสงฆ์บังสุกุล แล้วพระราชทานเพลิงศพ ในวันจันทร์ที่ 14 ตุลาคม พ.ศ. 2562 เวลา 16.00 น. ณ เมรุวัดไผ่โรงวัว ตำบลบางตาเถร อำเภอสองพี่น้อง จังหวัดสุพรรณบุรี
เอฟเอไอคัพ

ซีเนียร์แชลเลนจ์คัพของสมาคมฟุตบอลไอร์แลนด์ (เอฟเอไอคัพ) หรือชื่อตามผู้สนับสนุน เอ็กซ์ตราดอตไออี เอฟเอไอคัพ เป็นการแข่งขันฟุตบอลถ้วยแบบแพ้คัดออกซึ่งจัดขึ้นทุกปี โดยเปิดโอกาสให้สโมสรในไอร์แลนด์ และสโมสรฟุตบอลเดร์รีซิตีในไอร์แลนด์เหนือ เข้าร่วมแข่งขัน ฟุตบอลถ้วยนี้อยู่ภายใต้การดูแลของสมาคมฟุตบอลไอร์แลนด์ ปัจจุบันมี "เอ็กซ์ตราดอตไออี" เป็นผู้สนับสนุน
ในช่วง ค.ศ. 1923–1936 ฟุตบอลถ้วยนี้เคยรู้จักกันในชื่อ ฟรีสเตดคัพ สโมสรที่ชนะเลิศถ้วยนี้มากที่สุดคือ แชมร็อกโรเวอส์ ซึ่งชนะเลิศ 25 สมัย ส่วนทีมชนะเลิศในปัจจุบัน ก็คือ แชมร็อกโรเวอส์ เช่นกัน
กีฬายูโดในโอลิมปิกฤดูร้อน 2008

การแข่งขันยูโดในโอลิมปิกฤดูร้อน 2008 เป็นการแข่งขันกีฬายูโดในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-15 สิงหาคม พ.ศ. 2551 ณ สนาม Beijing Science and Technology University Gymnasium มีการแข่งขันทั้งหมด 14 รายการ
ลีกของไอร์แลนด์คัพ

ลีกของไอร์แลนด์คัพ  เป็นการแข่งขันฟุตบอลซึ่งเปิดให้สโมสรในลีกของไอร์แลนด์เข้าร่วมแข่งขัน เริ่มแข่งขันครั้งแรกใน ค.ศ. 1973 โดยแทนที่ของ ลีกของไอร์แลนด์ชีลด์ นับตั้งแต่ ค.ศ. 2009 ลีกของไอร์แลนด์คัพได้รับการสนับสนุนจากอิเล็กทรอนิกอาร์ต ทำให้ถ้วยถูกเรียกชื่อตามผู้สนับสนุนคือ อีเอสปอร์ตคัพ
รูปแบบการแข่งขันได้มีการเปลี่ยนแปลงอยู่บ่อยครั้ง เดิมทีการแข่งขันแบ่งออกเป็น 6 กลุ่ม กลุ่มละ 4 ทีม ตามที่ตั้งทางภูมิศาสตร์ของสโมสร ต่อมาเมื่อจบรอบแบ่งกลุ่ม ทีมชนะเลิศในแต่ละกลุ่ม และทีมรองชนะเลิศที่ดีที่สุดสองอันดับแรก รวม 8 ทีม จะได้ผ่านเข้าสู่รอบแพ้คัดออก โดยในรอบแพ้คัดออกนี้เอง จะแข่งขันในวันกลางสัปดาห์ตลอดทั้งฤดูกาล ต่อมาในช่วงปลายทศวรรษ 1990 ถ้วยนี้ได้ปรับเปลี่ยนไปเริ่มต้นที่รอบแพ้คัดออก แต่ต่อมาก็ปรับเปลี่ยนกลับมาเริ่มต้นที่รอบแบ่งกลุ่มอีกครั้ง โดยในครั้งนี้ แบ่งเป็น 8 กลุ่ม กลุ่มละ 3 ทีม มีเพียงทีมชนะเลิศของแต่ละกลุ่มเท่านั้นที่จะผ่านเข้ารอบ ต่อมาในปี 2006 การแข่งขันได้ปรับเปลี่ยนมาเป็นแบบแพ้คัดออกอีกครั้ง และทีมชนะเลิศจะได้รับรางวัล 25,000 ยูโร
การแข่งขันในรอบชิงชนะเลิศก็มีการเปลี่ยนแปลงบ่อยเช่นกัน ทั้งแบบแข่งขันที่สนามกลาง แข่งขันสองเลก (เหย้า-เยือน) และปัจจุบันก็ใช้วิธีการจับสลากว่าทีมไหนจะได้เล่นเป็นทีมเหย้า
กีฬาเรือพายในโอลิมปิกฤดูร้อน 2008

การแข่งขันเรือพายในโอลิมปิกฤดูร้อน 2008 เป็นการแข่งขันกีฬาเรือพายในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Shunyi Olympic Rowing-Canoeing Park มีการแข่งขันทั้งหมด 14 รายการ
กีฬาเรือใบในโอลิมปิกฤดูร้อน 2008

การแข่งขันเรือใบในโอลิมปิกฤดูร้อน 2008 เป็นการแข่งขันกีฬาเรือใบในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-21 สิงหาคม พ.ศ. 2551 ณ สนาม Qingdao International Sailing Centre มีการแข่งขันทั้งหมด 11 รายการ
กีฬายิงปืนในโอลิมปิกฤดูร้อน 2008

การแข่งขันยิงปืนในโอลิมปิกฤดูร้อน 2008 เป็นการแข่งขันกีฬายิงปืนในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 9-17 สิงหาคม พ.ศ. 2551 ณ สนาม Beijing Shooting Range Hall (ปืนยาวและปืนอัดลม) Beijing Shooting Range Clay Target Field (ปืนสั้น) มีการแข่งขันทั้งหมด 15 รายการ
กีฬาวูซูในโอลิมปิกฤดูร้อน 2008

การแข่งขันวูซูในโอลิมปิกฤดูร้อน 2008 เป็นการแข่งขันกีฬาวูซูเป็นกีฬาสาธิตในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 21-24 สิงหาคม พ.ศ. 2551 ณ สนาม มีการแข่งขันทั้งหมด 15 รายการ
ฤๅเดช เกิดวิชัย

รองศาสตราจารย์ ฤๅเดช เกิดวิชัย (เกิด 22 กุมภาพันธ์ พ.ศ. 2505) นายกสภามหาวิทยาลัยราชภัฏสวนสุนันทา, นายกสมาคมวางแผนครอบครัวแห่งประเทศไทย ในพระราชูปถัมภ์สมเด็จพระศรีนครินทราบรมราชชนนี
ประวัติ.
รองศาสตราจารย์ ดร.ฤๅเดช เกิดวิชัย เกิดเมื่อวันพฤหัสบดีที่ 22 กุมภาพันธ์ พ.ศ. 2505 ที่บ้านย่านซื่อ ตำบลบ้านช้าง อำเภอสองพี่น้อง จังหวัดสุพรรณบุรี เป็นบุตรของนายบุญธรรม กับนางลออ เกิดวิชัย มีพี่น้อง 8 คน คือ
ชีวิตครอบครัว.
รองศาสตราจารย์ ดร.ฤๅเดช เกิดวิชัย สมรสกับ เภสัชกรหญิงระพีพร เกิดวิชัย (สกุลเดิม วงศ์ฉัตรทอง) เภสัชกรชำนาญการพิเศษ โรงพยาบาลนครปฐม โดยมีบุตรชาย 2 คน คือ
การศึกษา.
สำเร็จการศึกษาปริญญาตรีหลักสูตรครุศาสตรบัณฑิต สาขาวิชาการศึกษาปฐมวัย จากจุฬาลงกรณ์มหาวิทยาลัย ในปี พ.ศ. 2527 สำเร็จการศึกษาระดับปริญญาโทหลักสูตรครุศาสตรมหาบัณฑิต สาขาวิชาประถมศึกษา จากจุฬาลงกรณ์มหาวิทยาลัย ในปี พ.ศ. 2532 สำเร็จการศึกษาปริญญาตรีใบที่ 2 หลักสูตรศิลปศาสตรบัณฑิต สาขาวิชารัฐศาสตร์ จากมหาวิทยาลัยรามคำแหง ในปี พ.ศ. 2540 และสำเร็จการศึกษาสูงสุดระดับปริญญาเอกหลักสูตรปรัชญาดุษฎีบัณฑิต สาขาวิชาประชากรศาสตร์ จากมหาวิทยาลัยมหิดล ในปี พ.ศ. 2544 โดยต่อมาสำเร็จการศึกษาปริญญาตรีใบที่ 3 หลักสูตรนิเทศศาสตรบัณฑิต แขนงวิชาหนังสือพิมพ์ ในปี พ.ศ. 2545 และสำเร็จการศึกษาปริญญาตรีใบที่ 4 หลักสูตรศิลปศาสตรบัณฑิต แขนงวิชาไทยคดีศึกษา จากมหาวิทยาลัยสุโขทัยธรรมาธิราช ในปี พ.ศ. 2547 ตามลำดับ
การทำงาน.
สื่อสารมวลชน.
หลังจากสำเร็จการศึกษาระดับปริญญาตรี จากจุฬาลงกรณ์มหาวิทยาลัย ในปี พ.ศ. 2527 เริ่มชีวิตการทำงานเป็นผู้สื่อข่าวหนังสือพิมพ์แนวหน้า ต่อมาในปี พ.ศ. 2529 ทำงานที่หนังสือพิมพ์ข่าวสด ถัดจากนั้นอีก 2 ปี ทำงานที่หนังสือพิมพ์สปอร์ตนิวส์ และทำงานเป็นผู้สื่อข่าวครั้งสุดท้ายที่หนังสือพิมพ์วัฏจักร ในปี พ.ศ. 2533 ก่อนลาออกเพื่อเข้ารับราชการ
รับราชการ.
เริ่มรับราชการครั้งแรกในตำแหน่งอาจารย์ประจำวิทยาลัยครูสวนสุนันทา เมื่อปี พ.ศ. 2534 ต่อมาในปี พ.ศ. 2545 ได้รับการแต่งตั้งให้เป็นรองคณบดีฝ่ายแผนและประกันคุณภาพ คณะครุศาสตร์ สถาบันราชภัฏสวนสุนันทา ในปี พ.ศ. 2547 ได้รับการแต่งตั้งให้เป็นผู้อำนวยการสำนักวิจัยและประเมินผล และผู้อำนวยการสถาบันวิจัยและพัฒนา ในปี พ.ศ. 2549 ตามลำดับ โดยในปี พ.ศ. 2555-2563 ได้รับการแต่งตั้งให้ดำรงตำแหน่งอธิการบดีมหาวิทยาลัยราชภัฏสวนสุนันทา (2 วาระ) และในปัจจุบันดำรงตำแหน่งนายกสภามหาวิทยาลัยราชภัฏสวนสุนันทา ตั้งแต่วันที่ 13 กรกฎาคม พ.ศ. 2563
ภาคประชาสังคม.
ได้รับการเลือกตั้งเป็นนายกสมาคมวางแผนครอบครัวแห่งประเทศไทย ในพระราชูปถัมภ์สมเด็จพระศรีนครินทราบรมราชชนนี สมัยที่ 17 ปี 2564-2568
ท่าอากาศยานศุลกากร

ท่าอากาศยานศุลกากร คือท่าอากาศยานที่สามารถรองรับเที่ยวบินที่มาจากต่างประเทศได้ โดยอากาศยานลำใดที่จะเข้ามาในหรือออกไปนอกราชอาณาจักร เว้นแต่อากาศยานของทางราชการ ต้องลงในหรือขึ้นจากสนามบินที่เป็นด่านศุลกากร แต่ในกรณีที่มีเหตุฉุกเฉินหรือจำเป็นอย่างยิ่งทำให้อากาศยานที่เข้ามาในหรือจะออกไปนอกราชอาณาจักรต้องลงในหรือขึ้นจากที่ใดนอกจากสนามบินที่เป็นด่านศุลกากร ให้ผู้ควบคุมอากาศยานรายงานต่อพนักงานศุลกากรหรือพนักงานฝ่ายปกครองหรือตำรวจโดยพลันตามหลักเกณฑ์วิธีการ และเงื่อนไขที่อธิบดีประกาศกำหนด และห้ามมิให้ผู้ควบคุมอากาศยานอนุญาตให้ขนของใด ๆ ออกจากหรือขึ้นในอากาศยานนั้น โดยมิได้รับความยินยอมจากพนักงานศุลกากร
แฮ็นดริก ฮาเมิล

แฮ็นดริก ฮาเมิล (20 สิงหาคม พ.ศ. 2173 – 12 กุมภาพันธ์ พ.ศ. 2235) เป็นนักสำรวจชาวดัตช์และเป็นชาวตะวันตกคนแรกที่ได้เขียนหนังสือบันทึกว่าด้วยอาณาจักรโชซ็อนของเกาหลี หลังจากอยู่ที่นั่นเป็นเวลา 13 ปี เขาได้เขียนหนังสือ "Hamel's Journal and a Description of the Kingdom of Korea, 1653–1666" ซึ่งได้รับการตีพิมพ์ในภายหลังเมื่อ พ.ศ. 2211
แฮ็นดริก ฮาเมิล เกิดในคอร์เกิม เนเธอร์แลนด์ ใน พ.ศ. 2193 เขาล่องเรือไปยังหมู่เกาะอินเดียตะวันออกของเนเธอร์แลนด์ และได้ทำงานในฐานะพนักงานบัญชีของบริษัทอินเดียตะวันออกของเนเธอร์แลนด์ (เฟโอเซ)#เปลี่ยนทาง ใน พ.ศ. 2196 เขาเดินทางไปญี่ปุ่นด้วยเรือชื่อ "เดอสแปร์เวอร์" ฮาเมิลและลูกเรืออีก 35 คนรอดชีวิตจากเรือแตกและมาขึ้นฝั่งที่เกาะเชจู อาณาจักรโชซ็อน#เปลี่ยนทาง #เปลี่ยนทาง หลังจากถูกจำคุกอยู่บนเกาะเชจูนานนับปี พวกเขาถูกส่งตัวไปยังฮันยัง ราชธานีของอาณาจักรโชซ็อน ในเดือนมิถุนายน พ.ศ. 2198 ตรงกับรัชสมัยของพระเจ้าฮโยจง (ค. 2192 – 2202)#เปลี่ยนทาง เพื่อเป็นการรักษาธรรมเนียมในเวลานั้นราชสำนักจึงห้ามไม่ให้ฮาเมิลและลูกเรือของเขาออกจากโชซ็อน#เปลี่ยนทาง ระหว่างที่อยู่ที่โชซ็อน พวกเขาได้รับอิสระในการใช้ชีวิตแบบปกติในสังคมโชซ็อน#เปลี่ยนทาง 
ในเดือนกันยายน พ.ศ. 2209 ซึ่งตรงกับรัชสมัยของพระเจ้าฮย็อนจง 13 ปีหลังจากใช้ชีวิตในเกาหลี ฮาเมิลและลูกเรือที่เหลือรอดชีวิตมาได้ทั้งสิ้น 7 คนจัดการหนีไปยังญี่ปุ่น ที่นั่นเนเธอร์แลนด์ได้ตั้งสถานีการค้าเล็ก ๆ บนเกาะจำลองซึ่งเรียกกันว่าเดจิมะที่นางาซากิ#เปลี่ยนทาง ระหว่างที่เขาใช้ช่วงเวลาที่นางาซากิ (กันยายน พ.ศ. 2209 ถึงตุลาคม พ.ศ. 2210) ฮาเมิลได้เขียนหนังสือซึ่งเกี่ยวกับช่วงเวลาของเขาในเกาหลี#เปลี่ยนทาง จากนั้น ฮาเมิลและลูกเรือของเขาออกเดินทางไปปัตตาเวีย (จาการ์ตาในปัจจุบัน) ในหมู่เกาะอินเดียตะวันออกของเนเธอร์แลนด์ในปลายปี พ.ศ. 2210#เปลี่ยนทาง เขาพำนักในปัตตาเวียจนถึง พ.ศ. 2213 และได้ส่งลูกเรือที่มีความชำนาญในการเดินเรือกลับไปเนเธอร์แลนด์ตั้งแต่ พ.ศ. 2210 นอกจากนี้เขายังได้ฝากต้นฉบับหนังสือที่เขาเขียนจำนวน 3 ฉบับไปกับพวกเขา โดยทั้งหมดได้รับการตีพิมพ์ในปี พ.ศ. 2211#เปลี่ยนทาง ตัวฮาเมิลไม่ได้เดินทางกลับเนเธอร์แลนด์จนถึง พ.ศ. 2213#เปลี่ยนทาง
เอเบนีเซอร์เพลซ (วิก)

เอเบนีเซอร์เพลซ  เป็นถนนเส้นหนึ่งในเมืองวิก เขตเคทเนส ประเทศสกอตแลนด์ ปรากฏใน "บันทึกสถิติโลกกินเนสส์" ว่าเป็นถนนที่สั้นที่สุดในโลก ด้วยความยาว 2.06 เมตร (6 ฟุต 9 นิ้ว) มีบ้านเลขที่เดียวที่ตั้งอยู่บนถนนนี้คือบ้านเลขที่ 1 บิสโทร อันเป็นส่วนหนึ่งของโรงแรมแมกเคส์  โดยมุมอื่น ๆ ของโรงแรมดังกล่าวถูกขนาบด้วยถนนยูเนียน  และถนนริเวอร์ 
ถนนเอเบนีเซอร์เพลซสร้างขึ้นตั้งแต่ ค.ศ. 1883 เมื่อบ้านเลขที่ 1 ถูกสร้างขึ้น เจ้าของอาคารติดป้ายชื่อถนนเอเบนีเซอร์เพลซในด้านที่สั้นที่สุดของโรงแรมแมกเคส์ และได้รับการประกาศว่าเป็นถนนอย่างเป็นทางการเมื่อ ค.ศ. 1887
ถนนเอเบนีเซอร์เพลซได้รับการยอมรับจาก "บันทึกสถิติโลกกินเนสส์" ว่าเป็นถนนที่สั้นที่สุดในโลกใน ค.ศ. 2006 หลังเจ้าของโรงแรมแมกเคส์ทำทางเข้าบิสโทรตรงกับถนนเส้นนี้ ทำลายสถิติของถนนเอลจิน เมืองเบคัป เทศมณฑลแลงคาเชอร์ ที่มีความยาว 5.2 เมตร (17 ฟุต)
พิกาเนร์

พิกาเนร์  เป็นเมืองในทางตะวันตกเฉียงเหนือ ของรัฐราชสถาน, ประเทศอินเดีย ตั้งอยู่ห่างไป ทางตะวันออกเฉียงเหนือจากเมืองหลวงของรัฐ ชัยปุระ เมืองพิกาเนร์เป็นเมืองหลักในการบริหารของอำเภอพิกาเนร์ และมณฑลพิกาเนร์
ในอดีตเคยเป็นเมืองหลวงของรัฐมหาราชาพิกาเนร์ ก่อตั้งโดย Rao Bika ในปี 1488 ในปัจจุบันเป็นเมืองที่ใหญ่ที่สุดเป็นอันดับที่สี่ของรัฐราชสถาน
วังลาลครห์

วังลาลครห์  เป็นวังและโรงแรมอนุรักษ์ในพิกาเนร์ รัฐราชสถาน สร้างสำหรับมหาราชาคงคา สิงห์ แห่งรัฐมหาราชาพิกาเนร์ ตั้งแต่ ค.ศ. 1902 ถึง ค.ศ. 1926 ส่วนหนึ่งของวังซึ่งคือวังลักษมีนิวาส  นั้นในปัจจุบันได้เปิดให้เช่า ซึ่งกำลังเปิดบริการเป็นโรงแรมอนุรักษ์ (heritage hotel) อยู่
ประวัติศาสตร์.
วังลาลครห์เริ่มสร้างขึ้นใน ค.ศ. 1902 และเสร็จใน ค.ศ. 1926 ตามสถาปัตยกรรมอินโดซาราเซน สร้างโดยรัฐบาลบริเตนที่ปกครองอินเดียอยู่ ถวายแก่มหาราชาคงคา สิงห์ (Ganga Singh; ค.ศ. 1881–1942) ชื่อลาลครห์ ตามพระนามของมหาราชาลาลล์ สิงห์ (Lall Singh) พระบิดา
มหาราชาคงคา สิงห์ ทรงเป็นที่เลื่องลือถึงการศิขาร (shikaars) หรือการล่าสัตว์ในพื้นที่ล่าสัตว์ที่คชเนร์ (Gajner) วังนี้เคยเป็นที่รับรองฌอร์ฌ เกลม็องโซ ใน ค.ศ. 1920 เช่นเดียวกันกับ Queen Mary, พระเจ้าจอร์จที่ 5, Lord Harding และ Lord Irwin
วังมรสุม

วังมรสุม  หรือวังสัชชันคฤห์  เป็นที่อยู่อาศัยที่ตั้งอยู่บนยอดเขาในอุทัยปุระ ราชสถาน ประเทศอินเดีย ชื่อสัชชันคฤห์นั้นมาจากมหาราณาสัชชัน สิงห์ (Sajjan Singh; 1874–1884) แห่งราชวงศ์เมวาร์ ผู้ซึ่งสร้างวังนี้ขึ้นในปี 1884 โดยสร้างขึ้นเพื่อดูเมฆมรสุมเป็นหลักจึงเป็นที่มาของชื่อวังมรสุม หรือวังมานสูน  ซึ่งแปลว่ามรสุมในภาษาฮินดี ในปัจจุบันวังนี้เป็นสมบัติของรัฐบาลรัฐราชสถานหลังจากเดิมเป็นของราชสกุลเมวาร์ หลังจากนั้นรัฐบาลได้เปิดสถานที่นี้เป็นสถานที่สาธารณะ ผู้คนนิยมขึ้นไปเพื่อชมพระอาทิตย์ตกดิน
มหาราณาสัชชัน สิงห์ ผู้สร้างวังดั้งเดิมแล้วมีแผนจะสร้างเป็นศูนย์ดาราศาสตร์สูงห้าชั้น แต่ก็ถูกล้มเลิกไปหลังการเสียชีวิตของมหาราณาสัชชัน สิงห์ ต่อมาจึงได้กลายเป็นวังมรสุมและสถานที่ล่าสัตว์
วังนี้เคยปรากฏในภาพยนตร์เจมส์ บอนด์ เมื่อปี 1983 เรื่อง "Octopussy" โดยในภาพยนตร์เป็นที่พักของ Kamal Khanเจ้าชายอัฟกันผู้ถูกขับไล่
ศรวัณเพลโคละ

ศรวัณเพลโคละ  เป็นเมืองที่ตั้งอยู่ใกล้กับเมือง จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไป 144 กิโลเมตรจากเบงคลูรู ที่นี่เป็นที่ตั้งของรูปปั้นโคมเตศวร หนึ่งในตีรถะ (สถานที่แสวงบุญที่สำคัญ) ในศาสนาเชน เชื่อกันว่า พระเจ้าจันทรคุปต์ เมารยะเสด็จสวรรคตที่นี่เมื่อ 298 ปีก่อนคริสต์กาลหลังพระองค์ออกผนวชเป็นสาธุเชน
ที่ตั้ง.
ศรวัณเพลโคละตั้งอยู่ห่างไป 11 กิโลเมตรทางตะวันออกเฉียงใต้จาก จันนรายนปัฏนา (Channarayapatna) ในอำเภอหัสสัน รัฐกรณาฏกะ ห่างไปจากเมืองหัสสัน ศูนย์กลางอำเภอไป 51 กิโลเมตรทางตะวันออกเฉียงใต้ และห่างจากเมืองหลวงรัฐกรณาฏกะ เบงคลูรูไป 144 กิโลเมตร
ทั้งเขาจันทรคีรี และวินธยคีรี ซึ่งเป็นถานที่สำคัญในศาสนาเชนก็ตั้งอยู่ในบริเวณนี้
คณะกรรมการโอลิมปิกบาห์เรน

คณะกรรมการโอลิมปิกบาห์เรน (รหัสประเทศ: BRN) เป็นคณะกรรมการโอลิมปิกแห่งชาติของประเทศบาห์เรน ก่อตั้งขึ้นในปี ค.ศ. 1978 และเป็นสมาชิกของคณะกรรมการโอลิมปิกสากลและสภาโอลิมปิกแห่งเอเชีย ในปี ค.ศ. 1984 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่ลอสแอนเจลิส สหรัฐ เนื่องจากประเทศบาห์เรนเป็นประเทศมุสลิมจึงไม่มีนักกีฬาหญิงถูกส่งเข้าร่วมการแข่งขัน แต่ในโอลิมปิกลอนดอน 2012 คณะกรรมการโอลิมปิกบาห์เรนได้ส่งนักกีฬาหญิงเข้าร่วมแข่งขันเป็นครั้งแรกและได้รับรางวัลเหรียญทองแดงจากการแข่งขัน
ปัจจุบันคณะกรรมการโอลิมปิกบาห์เรนมีสำนักงานใหญ่ตั้งอยู่ที่มานามา ประเทศบาห์เรน โดยมีประธานคือ เจ้าชายเชค คอลิด บิน ฮะมัด อัล เคาะลีฟะฮ์
นกเขาไฟ

นกเขาไฟ (ชื่อวิทยาศาสตร์: "Streptopelia tranquebarica") เป็นนกเขาขนาดเล็กซึ่งเป็นนกประจำถิ่นในเขตร้อนของเอเชีย นกตัวผู้มีหัวสีเทาน้ำเงิน ปีกและลำตัวสีน้ำตาลแดง และมีแถบสีดำที่ต้นคอ นกตัวเมียมีลักษณะคล้ายกัน แต่มีขนสีอ่อนกว่ามาก นกเขาไฟ เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พ.ศ.2546<templatestyles src="Reflist/styles.css" />
ออราดูร์-ซูร์-กลาน

ออราดูร์-ซูร์-กลาน  เป็นเทศบาลในจังหวัดโอต-เวียน แคว้นนูแวลากีแตน ในภาคตะวันตกตอนกลางของประเทศฝรั่งเศส โดยมีหมู่บ้านที่มีชื่อเดียวกันกับเทศบาล
ประวัติ.
หมู่บ้านออราดูร์-ซูร์-กลานเดิมถูกทำลายในวันที่ 10 มิถุนายน ค.ศ. 1944 เมื่อผู้อยู่อาศัย 642 คน (รวมทั้งผู้หญิงและเด็ก) ถูกสังหารหมู่โดยกองทหารของกองพลยานเกราะที่ 2 แห่งเอ็สเอ็ส "ดัสไรช์" ซึ่งเป็นหน่วยทหารวัฟเฟิน-เอ็สเอ็สของนาซีเยอรมัน หลังสงครามสิ้นสุดลง ได้มีการสร้างหมู่บ้านใหม่ขึ้นใกล้ ๆ กัน แต่ตัวหมู่บ้านเดิมถูกรักษาเป็นอนุสรณ์สถานถาวรตามคำสั่งของชาร์ล เดอ โกล ประธานาธิบดีฝรั่งเศส โดยมีพิพิธภัณฑ์ศูนย์ที่ระลึกออราดูร์ตั้งอยู่ข้าง ๆ พื้นที่ทางประวัติศาสตร์
ภูมิศาสตร์.
ชายแดนเทศบาลอยู่ติดกับฌาแวร์ดา (Javerdat), ซีเยอ (Cieux), แปรีลัก (Peyrilhac), แวรัก (Veyrac), แซ็ง-วิกตูร์เนียง (Saint-Victurnien) และแซ็ง-บริส-ซูร์-เวียน (Saint-Brice-sur-Vienne)
เจียง จู่ผิง

เจียง จู่ผิง (เกิด 30 มกราคม 2521) นักแสดงและพิธีกรหญิงชาวไต้หวัน เป็นที่รู้จักจากผลงานการแสดงหลายเรื่อง ระหว่างปี พ.ศ. 2548 ถึง 2553 เธอได้รับความนิยมทั้งใน ไต้หวัน และประเทศที่พูด ภาษาจีนฮกเกี้ยน จนได้รับฉายาว่า "ราชินีละครฮกเกี้ยน"
ตั้งแต่ปี พ.ศ. 2554 เธอได้ไปแสดงละครที่พูด ภาษาจีนแมนดาริน ที่ จีนแผ่นดินใหญ่ ทำให้ได้ฐานแฟนคลับที่เพิ่มมากขึ้น
เบ็น แกร์ริสสัน

เบ็น แกร์ริสสัน  เป็นนักเขียนการ์ตูนการเมืองชาวอเมริกัน โดยเรียกตนเองเป็นอิสรภาพนิยม (libertarian) การ์ตูนของเขามีเนื้อหาที่สนับสนุนออลต์ไรต์ บางครั้งมีการตัดต่อโดยพวกก่อกวนในโลกออนไลน์ให้มีเนื้อหาที่ต่อต้านยิว เขาผลิตการ์ตูนที่มีเนื้อหาที่กีดกันทางเพศ, เหยียดผิว, ต่อต้านมุสลิม, ต่อต้านยิว, ต่อต้านวัคซีน, ปฏิเสธการเปลี่ยนแปลงสภาพภูมิอากาศ และทฤษฎีสมคบคิด การ์ตูนของเขามักยกย่องบุคคลฝ่ายอนุรักษนิยมและนักการเมืองชาตินิยม เช่น ประธานาธิบดีดอนัลด์ ทรัมป์ 
จากรายงานปีค.ศ. 2015 ของเบรตบาร์ตนิวส์ เขากล่าวว่า เขาไม่ได้สนับสนุนผู้เข้าชิงประธานาธิบดีคนใดในการเลือกตั้ง พ.ศ. 2559 แต่ได้ยกย่องทรัมป์ที่ "ทำให้พรรคริพับลิกันที่ควบคุมพวกอนุรักษ์นิยมใหม่สั่นคลอน" เขาอาศัยอยู่ที่เลคไซด์, รัฐมอนแทนา
หลวงอรรถพรพิศาล (อัมพร สูตะบุตร)

หลวงอรรถพรพิศาล (อัมพร สูตะบุตร) (พ.ศ. 2447 - พ.ศ. 2520) เป็นอดีตรัฐมนตรีที่ไม่ประจำกระทรวง อดีตรัฐมนตรีช่วยว่าการกระทรวงยุติธรรม และอดีตรัฐมนตรีช่วยว่าการกระทรวงอุตสาหกรรม ในรัฐบาลของจอมพลแปลก พิบูลสงคราม และจอมพลถนอม กิตติขจร และเป็นอดีตสมาชิกสภาผู้แทนราษฎรจังหวัดตราดหลายสมัย
ประวัติ.
หลวงอรรถพรพิศาล หรือ อัมพร สูตะบุตร เป็นนักการเมืองในจังหวัดตราด เคยได้รับเลือกตั้งเป็นสมาชิกสภาผู้แทนราษฎรครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 ต่อมาเมื่อมีการรัฐประหารในประเทศไทย พ.ศ. 2490 ได้มีการรวมตัวจัดตั้งพรรคประชาชนขึ้น หลวงอรรถพรพิศาล จึงได้เข้าร่วมกับพรรคในครั้งนั้นด้วย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาได้รับแต่งตั้งเป็นรัฐมนตรี ในรัฐบาลของจอมพล ป.พิบูลสงคราม ในปี พ.ศ. 2492 และเป็นรัฐมนตรีช่วยว่าการกระทรวงอุตสาหกรรม ในปีถัดมา และในปี พ.ศ. 2494 จึงปรับย้ายไปเป็นรัฐมนตรีช่วยว่าการกระทรวงยุติธรรม และสิ้นสุดวาระการดำรงตำแหน่ง ในเดือนพฤศจิกายน พ.ศ. 2494 เนื่องจากคณะบริหารประเทศชั่วคราวนำโดย จอมพล ป. พิบูลสงคราม ได้ยึดอำนาจการปกครอง
หลวงอรรถพรพิศาล ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคเสรีมนังคศิลา ของจอมพล ป.พิบูลสงคราม หลังจากนั้นจอมพลสฤษดิ์ ธนะรัชต์ เข้ายึดอำนาจการปกครองประเทศ เมื่อวันที่ 16 กันยายน พ.ศ. 2500 และจัดให้มีการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 หลวงอรรคพรพิศาล ได้รับเลือกตั้งในนามพรรคสหภูมิ ของสุกิจ นิมมานเหมินท์ ซึ่งต่อมาได้ยุบรวมกับพรรคเสรีมนังคศิลา เป็นพรรคชาติสังคม ของจอมพลสฤษดิ์ ธนะรัชต์ และจัดตั้งรัฐบาลนำโดยจอมพลถนอม กิตติขจร
หลวงอรรถพรพิศาล ได้รับแต่งตั้งเป็นรัฐมนตรีช่วยว่าการกระทรวงยุติธรรม ในการปรับคณะรัฐมนตรีเมื่อเดือนสิงหาคม พ.ศ. 2501
ฌอร์ฌึ การ์ลุช ฟงเซกา

ฌอร์ฌึ การ์ลุช ดึ อัลไมดา ฟงเซกา (เกิด 20 ตุลาคม ค.ศ. 1950) เป็นนักการเมือง ทนายความ และศาสตราจารย์มหาวิทยาลัยชาวกาบูเวร์ดี ซึ่งดำรงตำแหน่งประธานาธิบดีกาบูเวร์ดีระหว่างปี 2011 ถึง 2021 และดำรงตำแหน่งรัฐมนตรีว่าการกระทรวงการต่างประเทศตั้งแต่ปี 1991 ถึง 1993 โดยได้รับการสนับสนุนจากขบวนการเพื่อประชาธิปไตย (MpD) ให้ดำรงตำแหน่งประธานาธิบดีในปี 2016 ต่อมาการเลือกตั้งในวันที่ 2 ตุลาคม ค.ศ. 2016 เขาได้รับเลือกอีกครั้งเป็นวาระที่ 2 ด้วยคะแนนเสียงร้อยละ 74.08
วาย.เอฟ.ยู.

วาย.เอฟ.ยู. หรือ ยูธฟอร์อันเดอร์สแตนดิง (Youth For Understanding) เป็นองค์กรไม่แสวงหาผลกำไร ที่จัดทำโครงการนักเรียนแลกเปลี่ยนวัฒนธรรมนานาชาติ และมีประเทศเข้าร่วมกว่า 50 ประเทศ โดยองค์กรต่างๆ ดำเนินงานภายใต้แนวคิดและมาตรฐานเดียวกัน เพื่อให้เกิดความร่วมมือเป็นอย่างดี ซึ่งในแต่ละปีนั้น มีนักเรียนเข้าร่วมประมาณ 4500 คนทั่วโลก
ประวัติ.
องค์กร วาย.เอฟ.ยู. ถูกก่อตั้งโดย ในปี ค.ศ.1951 ผู้นำโบสถ์ในเมือง รัฐมิชิแกนได้มีแผนในการนำนักเรียนจากประเทศเยอรมนีจำนวน 75 คนมาพำนักกับครอบครัวชาวอเมริกัน และมาเรียนที่โรงเรียนมัธยมเป็นเวลา 1 ปีการศึกษาและในเวลาต่อมาก็ได้มีนักเรียนชาวอเมริกันไปที่ประเทศเยอรมนีเช่นกัน ในช่วงกลางทศวรรษที่ 1950 ประเทศภาคพื้นยุโรปตะวันตกและสแกนดิเนเวียได้เข้าร่วมโครงการ และได้เริ่มโครงการแลกเปลี่ยนไปยังประเทศญี่ปุ่นในปี ค.ศ.1958 และประเทศเม็กซิโกและประเทศภาคพื้นทวีปอเมริกาใต้ในปีถัดๆ มา
องค์กรวาย.เอฟ.ยู.ได้ก่อตั้งอย่างเป็นทางการในปี ค.ศ.1964 และได้ย้ายสำนักงานไปกรุงวอชิงตัน ดี.ซี.ในปี ค.ศ.1978
ในช่วงปี ค.ศ.1989 ประเทศภาคพื้นยุโรปตะวันออกได้เข้าร่วม และแอฟริกาในปี ค.ศ.1994 เมื่อประเทศแอฟริกาใต้เข้าร่วมโครงการดังกล่าว และสำหรับวาย.เอฟ.ยู.ประเทศไทย ได้ก่อตั้งในปี ค.ศ.1997 โดยบริษัท Learning International และในปัจจุบันมีนักเรียนแลกเปลี่ยนกว่า 2000 คนได้เคยเข้าร่วมโครงการ
ลักษณะโครงการ.
องค์กร วาย.เอฟ.ยู. มีโครงการอยู่หลายแบบด้วยกัน สำหรับประเทศไทยจะเน้นไปที่โครงการแลกเปลี่ยนวัฒนธรรมนานาชาติระยะเวลา 1 ปี หรือ 6 เดือน ซึ่งในแต่ละปีจะมีการรับสมัครและสอบในช่วงเดือนพฤษภาคมถึงกรกฎาคม 
EEE-YFU.
European Educational Exchanges - Youth For Understanding (EEE-YFU) ได้ถูกก่อตั้งขึ้นในปี ค.ศ.1985 สำหรับประเทศภาคพื้นทวีปยุโรป โดยสำนักงานใหญ่อยู่ที่กรุงบรัสเซลส์ ประเทศเบลเยี่ยม โดยจุดมุ่งหมายคือการสร้างความเข้าใจระหว่างวัฒนธรรมสำหรับประเทศยุโรปผ่านการจัดสัมมนา การประชุม กิจกรรมต่างๆ การจัดอบรมอาสาสมัครและนักเรียนวาย.เอฟ.ยู. การประชาสัมพันธ์โครงการให้สาธารณชน รวมไปถึงช่วยสนับสนุนองค์กรวาย.เอฟ.ยู.ในประเทศสมาชิกและการสร้างพาร์ทเนอร์ชิพระหว่างองค์กรอีกด้วย
ในปัจจุบันมีประเทศสมาชิกทั้งหมด 28 ประเทศ ได้แก่ ออสเตรีย เบลารุส เบลเยียม บัลแกเรีย สาธารณรัฐเชค เดนมาร์ก เอสโตเนีย ฟินแลนด์ ฝรั่งเศส จอร์เจีย เยอรมนี กรีซ ฮังการี คาซัคสถาน ลัตเวีย ลิทัวเนีย มอลโดวา เนเธอร์แลนด์ นอร์เวย์ โปแลนด์ โรมาเนีย รัสเซีย สโลวาเกีย สวีเดน สวิสเซอร์แลนด์ ตุรกี และยูเครน
องค์กร วาย.เอฟ.ยู. ในภูมิภาคอาเซียน.
ในปัจจุบัน มีประเทศในภูมิภาคอาเซียนทั้งหมด 4 ประเทศที่มีองค์กรดังกล่าว ได้แก่ อินโดนิเซีย ฟิลิปปินส์ ไทย และเวียดนาม
นิวรี

นิวรี (/ˈnjʊəri/; จาก) เป็นนครแห่งหนึ่ง ในไอร์แลนด์เหนือ มีพื้นที่ตั้งอยู่ในเทศมณฑลอาร์มาและเทศมณฑลดาวน์โดยมีแม่น้ำนิวรีหรือแม่น้ำแคลนไรย์คั่นกลาง นครแห่งนี้อยู่ห่างจากเบลฟาสต์ และห่างจากดับลิน จากการสำมะโนครัวในปี 2011 พบว่านิวรีมีประชากร 26,967 คน
นิวรีถูกก่อตั้งใน ค.ศ. 1144 ซึ่งเป็นช่วงเวลาเดียวกันกับที่ก่อตั้งคณะซิสเตอร์เชียน ทำให้นิวรีเป็นหนึ่งในเมืองที่เก่าแก่ที่สุดของไอร์แลนด์ นิวรีเป็นที่ตั้งของ "แก็ปออฟเดอะนอร์ท" ซึ่งอยู่ห่างจากพรมแดนประเทศไอร์แลนด์ไปประมาณ 5 ไมล์ (8 กิโมเลมตร) นครแห่งนี้เติบโตขึ้นด้วยการเป็นเมืองการค้าและเมืองทหารรักษาการณ์ จนกระทั่งในปี 1742 ได้ยกระดับเป็นเมืองท่า ซึ่งนครสามารถเชื่อมต่อกับทะเลสาบล็อกเนได้ด้วยการขุดคลอง ต่อมาใน ค.ศ. 2002 เนื่องในวโรกาสฉลองสิริราชสมบัติครบ 50 ปีของสมเด็จพระราชินีนาถเอลิซาเบธที่ 2 นิวรีได้รับการแต่งตั้งให้เป็นนครของสหราชอาณาจักรพร้อมกับลิสเบิร์น
อาร์มา

อาร์มา (/ɑrˈmɑː/; , , "ที่สูงแห่ง [เทพี] มาคา") เป็นเมืองประจำเทศมณฑลอาร์มาและเป็นนครแห่งหนึ่งในไอร์แลนด์เหนือ อาร์มาถือเป็นเมืองหลวงทางศาสนาของไอร์แลนด์ โดยเป็นที่ตั้งของสำนักบาทหลวงอาร์มาและเจ้าคณะแห่งออลไอร์แลนด์ ทั้งนิกายโรมันคาทอลิกและเชิร์ชออฟไอร์แลนด์ ในสมัยโบราณ บริเวณใกล้กับอนุสรณ์สถานนาวานฟอร์ต เคยเป็นสถานที่จัดพิธีกรรมนอกศาสนา และเป็นศูนย์กลางหลวงที่ยิ่งใหญ่ของแกลิกไอร์แลนด์ ในปัจจุบัน อาร์มาเป็นที่ตั้งของอาสนวิหารสองแห่งซึ่งทั้งคู่ตั้งชื่อตามนักบุญแพทริก และหอดูดาวอาร์มา นอกจากนี้ นครยังเป็นที่รู้จักในด้านสถาปัตยกรรมจอร์เจียน
แม้ว่าจะถูกจัดให้เป็นเมืองขนาดกลาง แต่อาร์มาก็ได้รับการจัดตั้งให้เป็นนครของไอร์แลนด์ใน ค.ศ. 1994 และเป็นนครที่มีขุนนางเป็นนายกเทศมนตรีใน ค.ศ. 2012 จากการสำมะโนครัวปี 2011 อาร์มามีประชากร 14,777 คน ทำให้อาร์มาเป็นนครที่มีประชากรน้อยที่สุดในไอร์แลนด์ และเป็นนครที่มีประชากรน้อยที่สุดเป็นอันดับที่ห้าของสหราชอาณาจักร
ไมค์ทองคำ 3 ฤดู

ไมค์ทองคำ 3 ฤดู เป็นรายการประกวดร้องเพลงลูกทุ่ง ไม่จำกัดเพศและอายุ การศึกษา และอาชีพ ในรอบ 3 ฤดู ตั้งแต่ ฤดูร้อน,ฤดูหนาว และฤดูฝน ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่องเวิร์คพอยท์ หมายเลข 23 ออกอากาศวันเสาร์ ตั้งแต่เวลา 18.00-20.00 น. เริ่มออกอากาศครั้งแรกเมื่อวันที่ 18 มกราคม พ.ศ. 2563
รูปแบบและกติกาการแข่งขัน.
รายการเริ่มต้นโดยการรับสมัครผู้เข้าแข่งจากทั่วประเทศไทย โดยแบ่งออกเป็น 4 ช่วงในแต่ละภาค ได้แก่ ภาคกลาง ภาคอีสาน ภาคเหนือ และภาคใต้ โดยการคัดเลือก กรรมการสามคน คือ สลา คุณวุฒิ, สุนารี ราชสีมา และ บำเรอ ผ่องอินทรกุล จะเป็นผู้วิจารณ์และตัดสิน ผู้ผ่านการคัดเลือกจากแต่ละภาคเข้าร่วมแข่งขันร้องเพลง และแข่งขันกันอีกรอบเพื่อหาตัวแทน 16 คน มาแข่งในรอบสุดท้าย จนได้ผู้ชนะเลิศ รอบสุดท้ายการแข่งขันจะเป็นการประกวดร้องเพลงตาม รูปแบบเพลงที่กำหนด หลังสิ้นสุดการร้อง กรรมการจะวิจารณ์การร้อง รวมถึงการแสดงที่ผ่านมา ให้ผู้ชมทางบ้านทั้งประเทศส่งคะแนนเข้ามาผ่านทาง SMS เพื่อโหวต
 #เปลี่ยนทาง ช่วงที่เป็นพิธีกร
 #เปลี่ยนทาง ช่วงที่เป็นกรรมการ
รอบชิงชนะเลิศ (ออกอากาศวันที่ 21 พฤศจิกายน 2563).
รอบชิงชนะเลิศ รอบแชมป์ "ไมค์ทองคำ3ฤดู" (ออกอากาศวันที่ 21 พฤศจิกายน 63)
โชว์พิเศษ เพลงหัวใจไมค์ทองคำ จ่อย รวมมิตร, พันธ์ จักรพันธ์, เต้ย จักริน, ป๊อปปี้ ปรัชญาลักษณ์, ซัน วงศธร, ฟอร์ม ชลพิพรรธณ์, หมิว เขมจิรา และ แชมป์ทั้ง3ฤดู
หลี่ เติงฮุย

หลี่ เติงฮุย (15 มกราคม พ.ศ. 2466 – 30 กรกฎาคม พ.ศ. 2563) เป็นรัฐบุรุษชาวไต้หวัน อดีตประธานาธิบดีแห่งสาธารณรัฐจีนและอดีตประธานพรรคก๊กมินตั๋ง(พรรคชาตินิยมจีน) ตั้งแต่ปี พ.ศ. 2531 ถึง 2543 เป็นประธานาธิบดีแห่งสาธารณรัฐจีนคนแรกที่เกิดในไต้หวัน 
ในช่วงที่เขาดำรงตำแหน่งประธานาธิบดี หลี่ได้สั่งให้ยกเลิกกฏอัยการศึก ทำให้เป็นประชาธิปไตยแบบเต็มรูปแบบของสาธารณรัฐจีน สนับสนุนขบวนการท้องถิ่นไต้หวัน (Taiwanese localization movement) และนำนโยบายการต่างประเทศที่มีความทะเยอทะยานที่จะเป็นพันธมิตรทั่วโลก หลี่ เติงฮุย ยังมีบทบาทสำคัญในช่วงเหตุการณ์การประท้วงที่จัตุรัสเทียนอันเหมิน พ.ศ. 2532 อีกด้วย
ภายหลังการลงจากตำแหน่ง หลี่ได้ถูกขับออกจากพรรคก๊กมินตั๋ง จากบทบาทของเขาในการก่อตั้งสหภาพเอกภาพไต้หวัน (TSU) ที่มีความต้องการที่จะเป็นอิสระ ซึ่งสหภาพเป็นส่วนหนึ่งของพันธมิตรฟั่นลวี่ (Pan-Green Coalition) ร่วมกับ พรรคประชาธิปไตยก้าวหน้า (DPP) ของไต้หวัน หลี่ได้รับการนับถือว่าเป็น"ผู้นำทางจิตวิญญาณ"ของสหภาพเอกภาพไต้หวัน และเปิดรับผู้สมัครสมาชิกสภาจากพรรคก๊กมินตั๋งที่พลาดการเลือกตั้งมาทำงานร่วมกัน หลี่ได้เปิดเผยอย่างตรงไปตรงมาในการสนับสนุนการประกาศเอกราชของไต้หวันจากจีน 
หลี่เสียชีวิตเมื่ออายุ 97 ปี 197 วัน เป็นอดีตประธานาธิบดีไต้หวันที่มีอายุมากที่สุดในขณะที่มีชีวิตอยู่ และเป็นประธานาธิบดีแห่งสาธารณรัฐจีนที่มีชีวิตยืนยาวที่สุดเป็นอันดับสองรองลงจาก กู้ เหวยจวิน (Wellington Koo) ที่เสียชีวิตขณะมีอายุ 97 ปี 289 วัน
อุทยานแห่งชาติน้ำตกห้วยยาง

อุทยานแห่งชาติน้ำตกห้วยยาง เป็นอุทยานแห่งชาติที่ตั้งอยู่ในอำเภอทับสะแกและอำเภอบางสะพานของจังหวัดประจวบคีรีขันธ์ในประเทศไทย มีพื้นที่ 158.43 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2534 เขตอุทยานเป็นที่ตั้งของหน่วยพิทักษ์อุทยานแห่งชาติที่ หย.1 (เขาล้าน) และหน่วยพิทักษ์อุทยานแห่งชาติที่ หย.2 (ขาอ่อน)
ประวัติ.
ใน พ.ศ. 2530 กรมป่าไม้ได้รับแจ้งว่าในเขตป่าสงวนแห่งชาติป่าทับสะแก มีน้ำตก 2 แห่งซึ่งสมควรจัดตั้งเป็นวนอุทยาน จึงได้ให้เจ้าหน้าที่หน่วยป้องกันรักษาป่าที่ ปจ.3 (ทับสะแก) ออกไปสำรวจ ปรากฏว่า พื้นที่ดังกล่าวมีน้ำตกขาอ่อน (ทับมอญ) และน้ำตกห้วยหินดาด เหมาะสมจัดตั้งเป็นวนอุทยาน ผู้อำนวยการกองอุทยานแห่งชาติจึงเสนอกรมป่าไม้เห็นควรจัดตั้งเป็นอุทยานแห่งชาติ ต่อมากองอุทยานแห่งชาติได้ให้หัวหน้าวนอุทยานน้ำตกห้วยยางทำการสำรวจบริเวณน้ำตกทั้ง 2 แห่ง ต่อมาในช่วงกลางปี 2531 ได้มีข้อเสนอให้สำรวจพื้นที่หาดวนกรเพื่อผนวกเป็นอุทยานแห่งชาติด้วย และใน พ.ศ. 2532 ได้ผนวกป่าวังด้วนและป่าห้วยยาง (หาดวนกร) เข้ากับพื้นที่ทั้งหมดจัดตั้งเป็นอุทยานแห่งชาติน้ำตกห้วยยาง และใน พ.ศ. 2534 ได้รับการจัดตั้งให้เป็นอุทยานแห่งชาติตามประกาศในราชกิจจานุเบกษา
อุทยานแห่งชาติน้ำตกห้วยยาง ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
ภูมิประเทศ.
ตั้งอยู่บนเทือกเขาตะนาวศรี โดยมียอดเขาหลวงเป็นยอดเขาที่สูงที่สุด และยังเป็นสถานที่ที่พบปูเจ้าฟ้าอีกด้วย ป่าที่พบเป็นป่าเบญจพรรณ ป่าดิบเขา และป่าดิบแล้ง ลักษณะดินเป็นดินร่วนปนทราย และหินเป็นหินแกรนิตและหินลูกรัง นอกจากนี้ เขตอุทยานเป็นพื้นที่ให้กำเนิดต้นน้ำหลายสาย ได้แก่ คลองอ่างทอง คลองแก่ง คลองทับสะแก คลองจะกระ คลองไข่เน่า คลองตาเกล็ด คลองห้วยยาง คลองห้วยมา และคลองหินจวง
อุทยานแห่งชาติลำคลองงู

อุทยานแห่งชาติลำคลองงู เป็นอุทยานแห่งชาติที่ตั้งอยู่ในอำเภอทองผาภูมิของจังหวัดกาญจนบุรีในประเทศไทย มีพื้นที่ 672.77 ตารางกิโลเมตร ได้รับการจัดตั้งเป็นอุทยานแห่งชาติใน พ.ศ. 2552 ในเขตอุทยานมีหน่วยพิทักษ์อุทยานแห่งชาติทั้งหมด 9 หน่วย
ประวัติ.
กรมป่าไม้ได้รับข้อเสนอจากสโมสรโรตารีทองผาภูมิให้จัดตั้งพื้นที่ป่าสงวนแห่งชาติป่าเขาพระฤๅษีบ่อแร่แปลง 2 เป็นอุทยานแห่งชาติ เมื่อกรมป่าไม้พิจารณาแล้ว จึงจัดตั้งพื้นที่ป่าดังกล่าวให้เป็นอุทยานแห่งชาติตามพระราชบัญญัติอุทยานแห่งชาติ พ.ศ. 2504 ต่อมาใน พ.ศ. 2543 ได้มีข้อเสนอให้ดึงพื้นที่ที่จะส่งผลกระทบต่อการจัดตั้งอุทยานแห่งชาติ ออกจากพื้นที่เตรียมประกาศเป็นอุทยานแห่งชาติลำคลองงู และในวันที่ 25 ธันวาคม พ.ศ. 2552 อุทยานแห่งชาติลำคลองงูได้รับการประกาศจัดตั้งเป็นอุทยานแห่งชาติลำดับที่ 123 ของประเทศไทย
ภูมิศาสตร์.
ภูมิประเทศเป็นเทือกเขาสลับซับซ้อนวางตัวในทิศเหนือ-ใต้ โดยเป็นส่วนหนึ่งของเทือกเขาตะนาวศรี ภูมิอากาศมีอากาศร้อนจัดในฤดูร้อน และหนาวจัดในฤดูหนาว เนื่องจากสภาพพื้นที่เป็นหุบเขาสลับซับซ้อน และเป็นเขตเงาฝน
ป่าไม้ในเขตอุทยานเป็นป่าเบญจพรรณและป่าดิบแล้ง และเป็นผืนป่าเดียวกันกับเขตรักษาพันธุ์สัตว์ป่าทุ่งใหญ่นเรศวร สัตว์ป่าในเขตอุทยานมีจำนวนลดลงเพราะชาวบ้านได้บุกรุกพื้นที่และถางป่าเพื่อเป็นแหล่งอาศัยและเพาะปลูก
The Mask ลูกไทย

The Mask ลูกไทย เป็นรายการโทรทัศน์ประเภทเรียลลิตี้มิวสิกโชว์ฤดูกาลพิเศษของ The Mask Singer หน้ากากนักร้อง ของประเทศไทย ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร เริ่มออกอากาศตอนแรกวันพฤหัสบดีที่ 28 พฤษภาคม พ.ศ. 2563 - 3 กันยายน พ.ศ. 2563 เวลา 20.05 น. โดยประมาณ
โดยรูปแบบการแข่งขันของฤดูกาลนี้ยังคงมีรูปแบบการแข่งขันเหมือนกับ The Mask Line Thai และ และ The Mask วรรณคดีไทย ซึ่งจะมีการผสมผสานอัตลักษณ์ความเป็นไทยเข้าไปในรายการ แต่สิ่งที่แตกต่างคือจะมีการนำผสมผสานมรดก ภูมิปัญญา วัฒนธรรม และประเพณีไทยเข้าไปในรายการด้วย
คณะกรรมการ.
รายนามของคณะกรรมการแต่ละคน มีดังนี้
เรือหลวงพอร์คิวไพน์ (G93)

เรือหลวง"พอร์คิวไพน์"  เป็นเรือพิฆาตชั้นพีที่สร้างขึ้นโดยวิกเกอส์-อาร์มสตรองส์ บนแม่น้ำไทน์ มันได้รับการสั่งต่อเรือเมื่อวันที่ 20 ตุลาคม ค.ศ. 1939 วางกระดูกงูวันที่ 20 ธันวาคม ค.ศ. 1939 และปล่อยลงน้ำวันที่ 10 มิถุนายน ค.ศ. 1941 มันได้รับการขึ้นระวางวันที่ 31 สิงหาคม ค.ศ. 1942 แต่มีการงานประจำที่ค่อนข้างสั้น มันถูกจมด้วยตอร์ปิโดในปี ค.ศ. 1942 แต่ได้รับการกู้เรือ และไม่ทำลายจนกระทั่งปี ค.ศ. 1947
การงาน.
วันที่ 11 พฤศจิกายน ค.ศ. 1942 "พอร์คิวไพน์" พร้อมด้วยเรือพิฆาตดัตช์"อีแซก สเวียส์" ช่วยทหาร 241 นายจากเรือ"นีวซีลันด์" ซึ่งเป็นเรือลำเลียงทหารที่ถูกจมด้วยตอร์ปิโดจากเรือดำน้ำเยอรมัน "อู-380" ที่ 35 องศา 57 ลิปดาเหนือ 3 องศา 58 ลิปดาตะวันตก  – ประมาณ 80 ไมล์ (130 กม.) ทางตะวันออกของยิบรอลตาร์ในทะเลเมดิเตอร์เรเนียน
"พอร์คิวไพน์"อยู่ภายใต้คำสั่งของนาวาโท จอร์จ สกอตต์ สจวร์ต ราชนาวีออสเตรเลีย เมื่อ"อู-602" ยิงตอร์ปิโดใส่ในขณะที่มันกำลังคุ้มกันเรือบรรทุกสัมภาระสำหรับเรือใต้น้ำ เรือหลวง"เมดสโตน" จากยิบรอลตาร์ไปยังแอลเจียร์เมื่อวันที่ 9 ธันวาคม ค.ศ. 1942 ซึ่ง"อู-602" ยิงตอร์ปิโดสี่ลูกใส่"เมดสโตน" หนึ่งในนั้นโดน"พอร์คิวไพน์" ส่วนอีกสามลูกพลาดเรืออังกฤษทั้งสองลำ
การโจมตีฆ่าพลทหารเจ็ดนาย แต่เรือส่วนใหญ่ไม่เสียหาย – ยกเว้นความเสียหายเฉพาะที่ซึ่งเกือบจะแยกเรือเป็นสองส่วน เรือพิฆาต"แวน็อค"ช่วยลูกเรือมทั้งหมดของมันยกเว้นหนึ่งโครงกระดูกซึ่งไม่คาดหมายมาก่อน หลังจากแก้ปัญหาค่าถ่วงน้ำหนักสูงสุดด้วยการโยนของทื้งทะเลในความพยายามที่จะลดรายการที่เพิ่มขึ้น เรือ"เอกซ์"ได้พามันไปด้วยการลาก ในวันถัดมาเรือโยงฝรั่งเศสได้รับช่วงต่อและส่ง"พอร์คิวไพน์"ไปสู่อาร์ซิว ประเทศแอลจีเรีย
ในเดือนมีนาคม ค.ศ. 1943 มันถูกลากไปที่ออราน ซึ่งเรือได้รับการประกาศว่าเสียหายทั้งหมด คนงานอู่เรือชาวฝรั่งเศสได้ตัดเรือที่เสียหายออกเป็นสองส่วนก่อนที่จะมีการตัดสินใจรื้อปืนทั้งหมด, อมภัณฑ์, การติดตั้ง, เสบียง ฯลฯ และลากพวกมันไปยังสหราชอาณาจักร ทั้งสองส่วนได้รับการถ่วงน้ำหนักและนำไปที่พอร์ตสมัทในเดือนมิถุนายน
เมื่อทั้งสองส่วนกลับมาที่พอร์ตสมัท ส่วนหน้าของเรือเป็นที่รู้จักกันอย่างไม่เป็นทางการในฐานะเรือหลวง"พอร์ก" และส่วนท้ายในฐานะเรือหลวง"ไพน์" การปรับแต่งใหม่ในฐานะซากเรือที่พัก ทั้งสองได้รับการแบ่งขึ้นระวางภายใต้ชื่อเหล่านั้นเมื่อวันที่ 14 มกราคม ค.ศ. 1944 ในฐานะ"ฐานเรือระบายพลอ่าวสโตกส์" ในพอร์ตสมัท ในที่สุดพวกมันก็ได้รับการนำไปซ่อมเมื่อวันที่ 1 มีนาคม ค.ศ. 1946 ก่อนที่จะได้รับการขึ้นระวางใหม่สำหรับผู้บังคับบัญชาเรือกวาดทุ่นระเบิดเมื่อวันที่ 1 เมษายน ค.ศ. 1946 จากนั้น"พอร์คิวไพน์"ได้กลายเป็นเรือพี่เลี้ยงต่อเรือหลวง"วิกตอรีที่สาม"
จุดจบ.
ในที่สุด"พอร์คิวไพน์"ก็ได้รับการนำไปซ่อมเมื่อวันที่ 31 สิงหาคม ค.ศ. 1946 ครั้นวันที่ 6 พฤษภาคม ค.ศ. 1946 มันได้รับการระบุว่าขายแล้ว และในปี ค.ศ. 1947 ได้มีการทำลายที่ชายฝั่งทางใต้ของอังกฤษ – แต่รายงานแตกต่างกันไปไม่ว่าจะเป็นที่พลิมัท พอร์ตสมัท หรือเซาแทมป์ตัน
เจ้าชายลูอิทพ็อลท์แห่งบาวาเรีย (ประสูติ ค.ศ. 1951)

เจ้าชายลูอิทพ็อลท์แห่งบาวาเรีย (ประสูติ 14 เมษายน ค.ศ. 1951) เป็นพระโอรสพระองค์ใหญ่และพระองค์เดียวที่รอดพระชนม์ชีพของ เจ้าชายลูทวิช และ เจ้าหญิงเอียร์มิงการ์ทแห่งบาวาเรีย 
พระองค์เป็นพระนัดดาใน เจ้าชายรูพเพ็ชลท์ มกุฎราชกุมารแห่งบาวาเรีย และยังเป็นพระปนัดดาใน แกรนด์ดยุกวิลเลมที่ 4 แห่งลักเซมเบิร์ก จึงทำให้เป็นพระญาติใน แกรนด์ดยุกอ็องรี แกรนด์ดยุกแห่งลักเซมเบิร์กพระองค์ปัจจุบัน พระองค์ทรงเป็นเจ้าของและซีอีโอของโรงเบียร์ตั้งอยู่ที่ปราสาท คาเทินแบร์ค ซึ่งก่อตั้งขึ้นในปี 1871 และขยายออกไปโดยเจ้าชายที่ซื้อที่ดินเพิ่มในปี 1980 ทั้งยังเป็นเจ้าของปราสาทบาวาเรียแห่งลูเทินและคาเทินแบร์คซึ่งเขาอาศัยอยู่กับครอบครัวของพระองค์
อภิเษกสมรส.
เจ้าชายลูอิทพ็อลท์ทรงเสกสมรสกับ คาทารีนา เบียทริซ วิงค์ลันท์ เมื่อวันที่ 25 มิถุนายน ค.ศ. 1979 มีพระบุตรดังนี้
เจ้าชายลูอิทพ็อลท์ ทรงอยู่ในลำดับที่ 2 ในการสืบพระอิสริยยศ ดยุกแห่งบาวาเรีย เนื่องจาก เจ้าชายฟรันทซ์ ไม่ทรงมีพระทายาทเนื่องจากมิได้เสกสมรส และ เจ้าชายแม็ก ดยุกในบาวาเรีย พระอนุชาของเจ้าชายฟรันทซ์ ถึงจะทรงเสกสมรส แต่ก็มีเพียงพระธิดาทั้ง 5 พระองค์
สมาคมฟุตบอลลีชเทินชไตน์

สมาคมฟุตบอลลีชเทินชไตน์  หรือ เอ็ลเอ็ฟเฟา  เป็นหน่วยงานที่ทำหน้าที่ดูแลฟุตบอลในประเทศลีชเทินชไตน์ ก่อตั้งขึ้นเมื่อวันที่ 28 เมษายน ค.ศ. 1934 และได้เข้าร่วมเป็นสมาชิกยูฟ่าเมื่อวันที่ 22 พฤษภาคม ค.ศ. 1974 สมาคมได้ทำหน้าที่ควบคุมฟุตบอลทีมชาติลีชเทินชไตน์กับลีชเทินชไตน์ฟุตบอลคัพ โดยมีสำนักงานใหญ่ตั้งอยู่ที่ชาน
เนื่องจากลีชเทินชไตน์มีสโมสรฟุตบอลน้อยกว่า 8 สโมสร (มีเพียง 7 สโมสร ถ้าไม่นับทีมสำรอง) ทำให้เป็นเพียงประเทศเดียวในยูฟ่าที่ไม่มีลีกประจำชาติ และสโมสรจากลีชเทินชไตน์จะลงแข่งขันในสวิสฟุตบอลลีกแทน
ฟุตบอลทีมชาติลีชเทินชไตน์

ฟุตบอลทีมชาติลีชเทินชไตน์  เป็นทีมฟุตบอลตัวแทนของประเทศลีชเทินชไตน์ อยู่ภายใต้การบริหารของสมาคมฟุตบอลลีชเทินชไตน์ การแข่งขันนัดแรกของทีมชาติอย่างไม่เป็นทางการคือนัดที่เสมอกับมอลตาที่โซลใน ค.ศ. 1981 ส่วนการแข่งขันนัดแรกอย่างเป็นทางการเกิดขึ้นในอีกสองปีถัดมาในนัดที่พ่ายแพ้ต่อสวิตเซอร์แลนด์ 0–1
ชัยชนะที่ยิ่งใหญ่ที่สุดของทีมชาติลีชเทินชไตน์คือนัดที่เอาชนะลักเซมเบิร์กในฟุตบอลโลก 2006 รอบคัดเลือก เมื่อวันที่ 13 ตุลาคม ค.ศ. 2004 โดยเอาชนะไปได้ 4–0 ชัยชนะครั้งนี้ยังถือเป็นชัยชนะครั้งแรกในเกมเยือน และเป็นชัยชนะนัดแรกในฟุตบอลโลกรอบคัดเลือก ในทางตรงกันข้าม ลีชเทินชไตน์เป็นเพียงชาติเดียวที่พ่ายแพ้ต่อซานมารีโนในเกมการแข่งขันอย่างเป็นทางการ – ครั้งหนึ่งในเกมกระชับมิตรเมื่อ ค.ศ. 2004 และอีกครั้งในยูฟ่าเนชันส์ลีก 2024–25 ความพ่ายแพ้ครั้งใหญ่ที่สุดของลีชเทินชไตน์เกิดขึ้นใน ค.ศ. 1996 ในรายการฟุตบอลโลก 1998 รอบคัดเลือก นัดที่พ่ายแพ้ต่อมาซิโดเนีย (ปัจจุบันคือมาซิโดเนียเหนือ) 1–11 ซึ่งนั่นก็เป็นชัยชนะครั้งยิ่งใหญ่สุดของมาซิโดเนียด้วย หัวหน้าผู้ฝึกสอนทีมในปัจจุบันคือ Konrad Fünfstück
กีฬาว่ายน้ำในโอลิมปิกเยาวชนฤดูร้อน 2010

กีฬาว่ายน้ำในโอลิมปิกเยาวชนฤดูร้อน 2010 เป็นการแข่งขันกีฬาว่ายน้ำที่จัดขึ้นประเทศสิงคโปร์ กำหนดแข่งขันระหว่างวันที่ 15-20 สิงหาคม ค.ศ.2010 โดยได้จัดขึ้นที่สนาม Singapore Sports School ซึ่งการแข่งขันกีฬาว่ายน้ำครั้งนี้มีการแข่งขันทั้งหมด 34 รายการ คือ ประเภททีมชาย 16 รายการ และประเภททีมหญิง 16 รายการ รายการผสม 2 รายการ โดยจะมีนักกีฬาเข้าร่วมแข่งขัน 390 คน จาก 153 ประเทศ
ประเทศที่เข้าร่วมแข่งขัน.
<templatestyles src="Div col/styles.css"/>
สรุปเหรียญรางวัล.
ผู้ที่ได้รับเหรียญรางวัล.
ผสม.
<templatestyles src="การอ้างอิง/styles.css"/>a Swimmers who participated in the heats only and received medals.
กีฬากรีฑาในโอลิมปิกเยาวชนฤดูร้อน 2010

กีฬากรีฑาในโอลิมปิกเยาวชนฤดูร้อน 2010 เป็นการแข่งขันกีฬากรีฑาที่จัดขึ้นประเทศสิงคโปร์ กำหนดแข่งขันระหว่างวันที่ 17-23 สิงหาคม ค.ศ.2010 โดยได้จัดขึ้นที่สนาม Bishan Stadium ซึ่งการแข่งขันกีฬากรีฑาครั้งนี้มีการแข่งขันทั้งหมด 36 รายการ คือ ประเภททีมชาย 18 รายการ และประเภททีมหญิง 18 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก 170 ประเทศ
ประเทศที่เข้าร่วมแข่งขัน.
ดังต่อไปนี้:"
<templatestyles src="Div col/styles.css"/>
การระบาดทั่วของโควิด-19 ในประเทศอินเดีย

ผู้ป่วยแรกจากการระบาดทั่วของโควิด-19ในประเทศอินเดียนั้นมีรายงานในวันที่ 30 มกราคม 2020 โดยได้รับเชื้อมาจากประเทศจีน ข้อมูลเมื่อ 28 พฤษภาคม 2020 กระทรวงสาธารณสุขและสวัสดิการครอบครัวได้ยืนยันผู้ติดเชื้อรวม 158,333 ราย และรักษาหายแล้ว 67,692 ราย (ในจำนวนนี้เป็นผู้อพยพ 1 คน) มียอดผู้เสียชีวิตสะสมอยู่ที่ 4,531 รายในประเทศ ประเทศอินเดียมียอดผู้ติดเชื้อยืนยันสูงเป็นอันดับที่สี่ในทวีปเอเชีย ด้วยจำนวนยอดผู้ป่วยแตะขีด 100,000 รายในวันที่ 19 พฤษภาคม 2020 ในขณะที่อัตราการเสียชีวิตในประเทศอินเดียนั้นค่อนข้างต่ำ อยู่ที่ 3.09% ในขณะที่ค่าเฉลี่ยโลกอยู่ที่ 6.63% (ข้อมูลวันที่ 20 พฤษภาคม 2020) จำนวนผู้ติดเชื้อทั้งหมดของประเทศอินเดีย ครึ่งหนึ่งพบในหกเมืองสำคัญของประเทศอินเดีย ได้แก่ – มุมไบ, เดลี, อะห์มดาบาด, เจนไน, ปูเน และโกลกาตา ข้อมูลในวันที่ 24 พฤษภาคม 2020 มีเพียงดินแดนสหภาพลักษทวีป เป็นเขตบริหารระดับบนแห่งเดียวที่ยังไม่มีรายงานผู้ติดเชื้อ
ปัจจุบันมีการประกาษให้เป็นการระบาด (epidemic) แล้วในมากกว่า 12 รัฐและยูที ภายใต้ Epidemic Diseases Act, 1897 และสถาบันการศึกษารวมทั้งธุรกิจจำนวนมากได้ปิด ประเทศอินเดียได้จัดการยกเลิกวีซ่าท่องเที่ยวทั้งหมด ด้วยส่วนใหญ่ของผู้ติดเชื้อที่ยืนยันแล้วมีความเกี่ยวเนื่องกับประเทศอื่นนอกอินเดีย
ในวันที่ 22 มีนาคม 2020 ประเทศอินเดียสั่งประกาศเคอร์ฟีว 14 ชั่วโมงโดยอาสา (voluntary public curfew) ภายใต้การนำของนายกรัฐมนตรีนเรนทระ โมที รัฐบาลได้ประกาศปิดเมือง (lockdown) ใน 75 อำเภอ (districts) ที่มีรายงานผู้ติดเชื้อยืนยันและในเมืองสำคัญทั้งหมดของประเทศ ต่อมาในวันที่ 24 มีนาคม นายกรัฐมนตรีจึงได้ออกประกาศปิดเมืองทั้งประเทศ (nationwide lockdown) เป็นเวลา 21 วัน ส่งผลกระทบต่อประชากรกว่า 1.3#เปลี่ยนทาง พันล้านคนของประเทศอินเดีย ในวันที่ 14 เมษายน นายกรัฐมนตรีได้ขยายการปิดเมืองทั้งประเทศนี้ออกไปอีกจนถึงวันที่ 3 พฤษภาคม ในวันที่ 1 พฤษภาคม ได้มีขยายการปิดเมืองทั่วประเทศออกไปอีกสองสัปดาห์จนถึงวันที่ 17 พฤษภาคม ในวันที่ 17 พฤษภาคม NDMA ยังคงขยายการปิดเมืองทั่วประเทศออกไปอีกจนถึงวันที่ 31 พฤษภาคม
ไมเคิล ไรอัน ประธานเจ้าหน้าที่ฝ่ายบริหารขององค์การอนามัยโลก โปรแกรมความเร่งด่วนส่วนสุขภาพ (health emergencies programme) ระบุว่าประเทศอินเดียมี "ความพร้อมรับมือที่ล้นเหลือ" ("tremendous capacity") ต่อการจัดการกับวิกฤตไวรัสโคโรนานี้ ด้วยฐานะประเทศที่มีประชากรมากที่สุดในโลกเป็นอันดับสอง ย่อมจะมีผลกระทบใหญ่หลวงต่อความสามารถของทั้งโลกในการรับมือต่อโรคระบาดนี้ ในขณะที่ความเห็นบางส่วนกังวลต่อผลกระทบร้ายแรงที่จะมีต่อเศรษฐกิจจากการสั่งปิดเมืองนี้ ซึ่งจะส่งผลกระทบโดยตรงต่อแรงงานไม่ประจำ (informal workers), ธุรกิจขนาดเล็กและเล็กมาก (micro and small enterprises), ชาวนาชาวไร่ (farmers) และผู้ประกอบอาชีพฟรีแลนซ์ (self-employed) ผู้ถูกทิ้งไว้ขาดจากการเดินทางและการเข้าถึงตลาด
ศูนย์ติดตามการรับมือของรัฐบาลต่อโควิด-19 มหาวิทยาลัยออกซฟอร์ด (The Oxford COVID-19 Government Response Tracker (OxCGRT)) ระบุไว้ในรายงานจากข้อมูลที่รวบรวมจาก 73 ประเทศ ว่ารัฐบาลอินเดียมีการรับมืออย่างเข้มงวดและฉุกละหุก (stringently) มากกว่าประเทศอื่น ๆ ในการลดการระบาด ในรายงานยังชี้ให้เห็นถึงการลงมือของรัฐบาลที่ฉับพลันทันที, การออกนโยบายฉุกเฉิน, การลงทุนในบริการสุขภาพฉุกเฉิน, มาตรการด้านการเงิน, การลงทุนในการค้นคว้าวัคซีน และการรับมือต่อเหตุการณ์อย่างทันท่วงทีตลอดเวลา (active response) รวมแล้วทำให้ประเทศอินเดียได้คะแนนไป "100" คะแนน[เต็ม]สำหรับความเข้มงวด (strictness) นี้
หมายเหตุ.
<templatestyles src="Reflist/styles.css" />
ความน่าสะพรึงสีขาว (ไต้หวัน)

ในไต้หวัน ความน่าสะพรึงสีขาว เป็นการปราบปรามผู้ที่มีความคิดเห็นต่างทางการเมืองภายหลังจากอุบัติการณ์ 28 กุมภาพันธ์ 
ในช่วงเวลาที่กฎอัยการศึกได้ถูกประกาศใช้เป็นเวลายาวนานถึง 38 ปี และ 57 วัน นับตั้งแต่วันที่ 19 พฤษภาคม ค.ศ. 1949 ถึง 15 กรกฎาคม ค.ศ. 1987 ช่วงเวลาที่ได้ประกาศใช้กฎอัยการศึกของไต้หวันเป็นช่วงเวลาที่ได้มีการประกาศใช้กฎอัยการศึกที่ยาวนานที่สุดในโลกในสมัยนั้นได้ถูกหยิบยกขึ้นมา แต่หลังจากนั้นก็ได้ถูกแซงโดยการประกาศใช้กฎอัยการศึกในซีเรีย ที่กินเป็นเวลายาวนานถึง 48 ปี ตั้งแต่ปี ค.ศ. 1963 ถึง ค.ศ. 2011
การปิดประเทศอินเดียเนื่องด้วยการระบาดทั่วของโควิด-19

เมื่อวันที่ 24 มีนาคม พ.ศ. 2563 รัฐบาลอินเดียภายใต้การนำของนเรนทระ โมที ได้สั่งทำการปิดเมืองทั่วประเทศอินเดีย (nation-wide lockdown) เป็นเวลา 21 วัน โดยจำกัดการเคลื่อนที่ของประชากรรวมกว่า 1.3 พันล้านคนของประเทศอินเดีย เป็นมาตรการหนึ่งในการป้องกันการระบาดทั่วของโควิด-19 ในประเทศอินเดีย ก่อนหน้าการประกาศปิดเมืองนี้ รัฐบาลอินเดียได้มีการประกาศเคอร์ฟิวแบบสมัครใจ 14 ชั่วโมง (voluntary public curfew) เมื่อวันที่ 22 มีนาคม ตามด้วยการประกาศบังคับในภูมิภาคของประเทศที่ได้รับผลกระทบจากโรคโควิด-19 การปิดเมืองทั้งประเทศได้ถูกประกาศใช้หลังจำนวนผู้ติดเชื้อยืนยันในประเทศอินเดียอยู่ที่ประมาณ 500 คน
หลังการสิ้นสุดการประกาศปิดเมืองทั่วประเทศครั้งแรก รัฐบาลประจำรัฐและหน่วยงานที่ปรึกษามีความเห็นพ้องให้ขยายการปิดเมืองต่อไปอีก โดยรัฐบาลของรัฐโอริศาและรัฐปัญจาบได้ขยายการปิดเมืองออกไปถึงวันที่ 1 พฤษภาคม ตามด้วยรัฐมหาราษฏระ, รัฐกรณาฏกะ, รัฐเบงกอลตะวันตก และรัฐเตลังคานา ต่อมาในวันที่ 14 เมษายน นายกรัฐมนตรีนเรนทระ โมที ได้ขยายการปิดเมืองทั้งประเทศ (nationwide lockdown) ออกไปจนถึงวันที่ 3 พฤษภาคม พร้อมมีนโยบายผ่อนปรนเสริมตั้งแต่วันที่ 20 เมษายนในภูมิภาคที่ได้ควบคุมการติดเชื้อสำเร็จ
ในวันที่ 1 พฤษภาคม รัฐบาลกลางได้ประกาศขยายการปิดเมืองทั่วประเทศออกไปอีกสองสัปดาห์ จนถึงวันที่ 17 พฤษภาคม รัฐบาลได้แบ่งประเทศอินเดียออกเป็นสามเขต คือเขตสีเขียว สีแดง และสีส้ม โดยมีมาตรการผ่อนปรนแตกต่างกันไป
ต่อมาในวันที่ 17 พฤษภาคม การปิดเมืองทั่วประเทศได้ขยายออกไปอีกจนถึงสิ้นเดือนในวันที่ 31 พฤษภาคม ภายใต้การดูแลของ หน่วยงานบริหารจัดการภัยพิบัติแห่งชาติ เมื่อวันที่ 30 พฤษภาคม ได้มีการประกาศว่าคำสั่งปิดเมืองที่ดำเนินอยู่นั้นจะขยายออกไปถึง 30 มิถุนายนในพื้นที่กักกัน (containment zones) ส่วนพื้นที่อื่น ๆ นั้นให้บริการต่าง ๆ กลับมาเปิดเป็นปกติในวันที่ 8 มิถุนายน ภายใต้ชื่ออันล็อก-วัน ("Unlock 1") โดยให้ศาสนสถาน ร้านอาหาร ห้าง เปิดทำการ